
Budsjettenhetene

	 


	Deres ref.:
	
	Vår ref.:
	200303684-54/CHA/114
	Dato:
	24.11.2003


Intern fordeling for 2004 og utarbeidelse av tallbudsjetter ved budsjettenhetene

Vi viser til vårt brev av 19.06.03 vedrørende retningslinjer for budsjettarbeidet for 2004 (DL 200303684-1). Det er et mål at budsjett- og fordelingsprosessen skal fremskyndes i forhold til tidligere år. Universitetsdirektøren legger derfor opp til følgende fremdrift for arbeidet fremover:

Budsjettfordelingen for 2004 for Universitetet i Tromsø finner sted i universitetsstyrets møte 11. desember. Personal- og økonomiavdelinga sender ut en foreløpig orientering til enhetene straks etter vedtaket. Etter dette kan den formelle fordelingen internt på budsjettenhetene finne sted. 

Dette er ikke til hinder for at enhetene kan starte arbeidet med tallbudsjettet allerede nå, før det foreligger et endelig vedtak. Når det gjelder internhusleie vil denne bli fastsatt i disponerings​skrivet, og kan inntil videre ses bort fra.

Universitetsdirektøren vil komme tilbake med en endelig frist for innsending av budsjett for 2004 etter hovedfordelinga. Denne fristen vil være forholdsvis knapp. Enhetene oppfordres derfor om å starte arbeidet med utarbeidelse av tallbudsjett for 2004, allerede nå. Ytterligere informasjon, skjemaer for registrering av budsjett m.v., vil bli lagt ut på personal- og økonomiavdelingas vevsider omgående. De enhetene som har tilgang til budsjettsystemet kan også legge inn budsjettet der. Det vil bli gitt egen informasjon til disse. 

	Arne Benjaminsen
	

	universitetsdirektør
	

	
	Håvard Bekkelund

	
	personal- og økonomidirektør








Universitetsdirektøren

Personal- og økonomiavdelinga

Universitetet i Tromsø, No-9037 Tromsø, tlf 77 64 40 00, e-post postmottak@uit.no vev www.uit.no

Førstekonsulent Christian Hansen, tlf 77 64 57 18, faks 77 64 42 00, e-post christian.hansen@adm.uit.no

